钦定古今图书集成/历象汇编/乾象典/第090卷 > 数年来南雪甚于北癸未复尔人戏谓南北之
## 钦定古今图书集成/历象汇编/乾象典/第090卷 > 数年来南雪甚于北癸未复尔人戏谓南北之

气互相换，似贾人带之往来，理或然也。《边塞不易雨，而今每潦十九韵　　　　　》。徐渭

“阴阳北去随南客，雨雪南来自北天。雨烂胡弓知几
岁，雪高越瓦已三年。偶然尽海迷辽鹤，不是登桥听
杜鹃。吠犬从今无一处，喘牛必问有诸贤。明明日向
彤雰暗，杳杳玑笼紫雾悬。羲氏轮膏埋璧屑，滕公河
水泻银钱。铦锋插戟包难见，深阱穿泉粉愈填。万里
萧条昏井邑，千家凌夺失园田。疑花宿误群归羽，折
竹真摧几个圆。鼻醋酽寒先惯吸，羹盐调剂未堪煎。
倾危作兔当山顶，抟控成狮向日边。借皎肥身灰象
饱，吹柔害物素猫拳。绵针絮刺俱丛棘，玉瓣银筒假
淤莲。阳德尽阏阊阖上，阴威直到祝融颠。华亭羽翼
漫天久，上蔡鹰卢猎野偏。伍员江长潮正怒，三闾沙
白骨新捐。稀如尸蛊穿云去，细似绳”蝇点壁旋。急舞
鱼鳞明扈跋，繁遮蝗阵暗宵骞。袁安卧苦僵犹得，解
缙尸埋醉可怜。万事岂俱埋得尽，有时终露髑髅冤。